# Bienve Moya

Benvingut Moya i Domènech, més conegut com a Bienve Moya (Vilanova i la Geltrú, 30 de novembre de 1944) és un folklorista, escriptor, activista i gestor cultural català. Cursà estudis dramàtics a Barcelona i formà part de la companyia teatral Els Joglars durant la dècada de 1970. El 1985, en ser inaugurat després de la renovació, fou director del Teatre Principal de Vilanova i la Geltrú. Fou impulsor de la Xarxa de Teatres Públics de Catalunya i fundador i codirector dels festivals de circ i pallassos Trapezi i la Fira del Circ, entre d'altres. Fou membre del projecte Socatalà, d'investigació per a la música tradicional contemporània catalana, i se'l considera membre actiu per a la recuperació de les festes de la Mercè, el Carnaval i altres festes populars de Barcelona i de Vilanova i la Geltrú. El 2005 cofundà el col·lectiu «Els altres andalusos». Ha col·laborat en diaris i revistes com ara L'Avenç, El País, El Temps, Destino, Avui, Ajoblanco... i ha publicat diferents obres. El 2009 rebé el Premi Nacional de Cultura Popular.

## Obra publicada

* Festes populars a Catalunya. Avel·lí Artís-Gener, Bienve Moya. Barcelona : HMB, cop. 1980
* Ara ve Nadal : recull de tradicions del solstici d'hivern. Josep Mañà, Bienve Moya, Antònia Pélauzy. Barcelona : Caixa de Barcelona, DL 1981
* Petita epopeia dels vilanovins. Bienve Moya , text; Pilarín Bayès, il·lustracions ; Marta Mata, pròleg. Vilanova i la Geltrú: El Cep i la Nansa, 1983 [Juvenil]
* Petita història del Garraf. Barcelona: Mediterrània, 1993 [Juvenil]
* Calendes: impressions sobre mites, festes i celebracions catalanes. Tarragona: El Mèdol, 1996
* Rondalles i llegendes catalanes. Tarragona: El Mèdol, 1996
* La llegenda dels sants. Tarragona: El Mèdol, 1996
* Llegendes i contes catalans per a ser explicats. Tarragona: El Mèdol, 1997
* La Festa a Catalunya. Barcelona: Cercle de Lectors, 1998
* Llegendes urbanes i narracions suburbials. Alcoi: Marfil, 1999
* El Llibre del mestre. 4. Calendari festiu. [Vilanova i la Geltrú : El Cep i la Nansa : l'Ajuntament. Àrea d'Educació], 1999
* Restauració del Patrimoni I. [Vilanova i la Geltrú : l'Ajuntament], 2001
* Suburbalies, Pròsper i Maxim. Vilanova i la Geltrú: El Cep i la Nansa, 2005
* Raons nacionals. Altres andalusos. Barcelona : L'Esfera dels Llibres, 2005
* Llegendes del Penedès i de les valls del Garraf. Barcelona: Abadia de Montserrat, 2005
* Flordesaüc: camins d'al-Andalús. Lleida: Pagès, 2006
* Balad Balansiyya : llegendes de la Xarqiyya i altres contes. Alcoi : Marfil, DL 2008
* Carnaval el de Vilanova i la Geltrú. Rafael López-Monné, fotografies ; Bienve Moya, textos ; Noemí Sans, pròleg. [Tarragona] : Arola, 2010
* La Festa vista per tres fotògrafs vallencs : Pere Català Pic, Francesc Català-Roca i Pere Català Roca. [textos: Bienve Moya, Jordi París Fortuny ; coordinació: Jordi París, Francesc X. Domingo]. Valls : Institut d'Estudis Vallencs [etc.], DL 2011
* Una mà de sants. Barcelona: La Magrana, 2011
* Cada dia és festa. Barcelona: Barcino, 2014
* Olèrdulae : els contes del Penedès de mar a terra endins. Vilanova i la Geltrú: El Cep i la Nansa, 2017
* Criatures fantàstiques de l'imaginari col·lectiu : 100 bubotes, sorges, gorguins i altres éssers quimèrics. Valls : Cossetània Edicions, novembre del 2019
* Carnaval sense esforç (guia per conèixer i participar del carnaval de Vilanova i la Geltrú, sense prendre mal) : carnaval 2021. Bienve Moya, text; Xavier López, pròleg; Xavier Saumell, fotografia. Vilanova i la Geltrú : Ajuntament de Vilanova i la Geltrú : Federació d'Associacions pel Carnaval, 2021

### Novel·la

* Il·legals. Alcoi: Marfil, 2001

### Teatre

* L'ànima malalta. Tarragona: Arola, 2000

### Contes

* Polen quiere amar. Barcelona: La Galera, 1969
* Pol·len vol estimar. Barcelona: La Galera, 1969
* En Maginet 'Tap de bassa'. Barcelona: La Galera, 1975
* Manolo Tachuela. Barcelona: La Galera, 1975
* Vull ser mulasser. Vilafranca del Penedès [etc.] : Vilatana [etc.], 1998
* En Maginet tap de bassa. Vilanova i la Geltrú : El Cep i la Nansa, 2004
* La Nena de Darró. Barcelona : Comissió 50 anys Escola Llebetx : Consell Comarcal del Garraf, abril 2019
* L'Àliga de Tarragona: Tarragona: Associacio Amics de la Colla Jove / Insitu Comunicació, Setembre de 2014

## Premis i reconeixements

* Premi Camera del Consell Àudiovisual Mundial de París de 1995 per a Imaginari
* Premi Nacional de Cultura Popular de 2009, concedit per la Generalitat de Catalunya

## Referències

* 1 2 Puig Rovira, Francesc X. Diccionari biogràfic de Vilanova i la Geltrú : dones i homes que han fet història. Vilanova i la Geltrú: Ajuntament de Vilanova i la Geltrú, 2003, p. 223-224. ISBN 8485960831 [Consulta: 27 juliol 2017].
* ↑ Llavina, Jordi «"A part del Barça, l'únic que mou masses en aquest país és la festa"». Cultura (El Punt Avui), 14-11-2014, pp.12-13.
* ↑ Bienve Moya al Qui és Qui de les Lletres Catalanes
* ↑ «Bienve Moya». Gran Enciclopèdia Catalana. Barcelona: Grup Enciclopèdia Catalana.
* ↑ «Bienve Moya». Catàleg Biblioteques de la Diputació de Barcelona. [Consulta: 27 març 2020].
* ↑ «Bienve Moya: “La fantasia està feta de realitats que poden ser molt etèries“». Eix Diari, 24-11-2019. [Consulta: 25 març 2020].
* ↑ «Propostes de Carnaval» (en català). Diputació de Barcelona, 09-02-2024. [Consulta: 17 febrer 2025].

## Enllaços externs

* Blog personal
* Web del Consell Nacional de la Cultura i de les Arts - CoNCA